**E l ő t e r j e s z t é s**

**A Balaton-nagyberek Vizitársulat 2020.04.24.- i**

**Küldött gyűlésére.**

**Tárgy:**

**Víztársulat 2020 évi feladatainak meghatározása.**

**Tisztelt Küldöttgyűlés!**

Közfeladataink ellátásának a formája 2020 évben is a változatlanul vállalkozási szerződés keretében a 223 km csatorna hálózatunk és műtárgyainak fenntartási munkáinak elvégzése, és a belvíz átemelés folyamatos biztosítása szintén vállalkozási tevékenység keretében történik.

Változatlanul találkozik a társulatunk Alapszabályában és vízjogi üzemelési engedélyében egyaránt rögzített közfeladat ellátási kötelezettsége, - valamint legnagyobb tagunk, a Hubertus Agráripari Bt gazdálkodási érdeke és szerződéses kötelezettsége.

Emiatt úgy a csatorna fenntartási tevékenységünket, mint a belvíz átemelési tevékenységünket a Hubertus Bt.-vel kötött vállalkozási szerződés keretében végezzük 2020évben is.

1. **Csatorna fenntartás.**

A 2020 évi feladataink meghatározása, - és ezzel együtt annak szerződéses rögzítése az előző év gyakorlatának megfelelően történt, amelyben 03.01.-től módosítást irányoztunk elő.

Eszerint a Hubertus Bt.-nek a vízkormányzással kapcsolatos - elsősorban agronómiai megfontolásból meghatározott – elvárásai alapján havonta rendeli meg azon munkákat, amelyet a gazdálkodásához szükségesnek lát, és ezek elvégzéséhez biztosítja a pénzügyi fedezetet, és a szükséges gépi és és humán erőforrásokat.

A munkafolyamatok végzését a megbízásából ellenőrző külsős műszaki ellenőr vízügyi szakember, akinek feladata a vízjogi üzemelési engedélyben foglalt paraméterek biztosítása és az agronómiai feladatokkal történő összehangolása.

A szerződéses konstrukció lényeges eleme volt az elmúlt években, és jelen év 01. és 02. hónapjaiban, hogy a munka normák nem kerülnek éves szinten a szerződésben rögzítésre, hanem havonta végzett önköltség számítás alapján annak 7 %-os marginnal megnövelt értékét tekintik tárgy havi egységárnak a szerződő felek. Ezt tartalmazza a 2020.01.01.-i hatállyal megkötött vállalkozási szerződés.

Ez a konstrukció biztosítja, hogy sem veszteséges gazdálkodás, sem a 7% margint meghaladó eredmény sem tud kialakulni társulatunk működése során.

Korábbi évek felhalmozott eredmény tartaléka így számottevően növekedni sem tud, de apasztani sem lehet ebben a konstrukcióban.

Ezért 03.01.-el olyan módosítást hajtottunk végre a vállalkozási szerződésben, hogy az eredmény tartalék leapasztásának idejéig vissza térünk a fix egység áras elszámolási formára.

Ezt tartalmazza a vállalkozási szerződés 2020.03.01.-től módosított egységes szerkezete.

Ennek során olyan egység árakat állapítottunk meg, amelyek garantáltan nem fedezik a felmerülő költségeinket, így hónapról hónapra a vállalkozói díjunk alapján kiállításra kerülő számlánk kielégítése nem biztosítja a rentábilis működésünket. Így folyamatosan fel kell használni az eredmény tartalékunkban lévő plusz forrásokat is.

Annak veszélye nem fenyeget, hogy annak felhasználását követően likviditási zavarok miatt válna társulatunk működés képtelenné.

A plusz bevonható források el apadása esetén egyformán érdeke a Hubertus Bt.-nek és társulatunknak, hogy olyan finanszírozási-elszámolási módra álljunk vissza, amelynek során a számláink ellenértéke mindenkor biztosítsa a stabil működésünket.

Az elszámolási konstrukció módosítása a finanszírozó Hubertus Agráripari Bt kezdeményezésére történt, és a bevezetett konstrukcióval az Intéző Bizottság Elnöke, és a Felügyelő Bizottság Elnöke egyetértett.

Az éves csatorna fenntartási feladat tervben az elszámolás módjától függetlenül szerepel a csatorna hálózatunk egyszeri kaszálása, a hozzá tartozó műtárgyak kézi gondozásával, a havi megrendelések keretében.

Továbbá beépül a feladatok közé a 2019-es beszámolónál taglalt kockázat elemzésből fakadó, 2020 évre jutó jó karba helyezések elvégzése.

1. **Belvízátemelés.**

Belvíz átemelési tevékenységünket szintén a szolgáltatást megrendelő Hubertus Agráripari Bt.-vel megkötött vállalkozási szerződésben foglaltak szerint tudjuk biztosítani. Részben saját tulajdonú, részben bérleti szerződés során rendelkezésünkre álló szivattyúk segítségével.

A szivattyú kapacitásunk alapján nem csak a Balaton-Nagyberek belvíz öblözet belvizeinek a Balatonba jutását tudjuk nagyfokú műszaki biztonsággal megoldani, de az esetlegesen betörő külvizekét is, valamint a működési területünkön kívüli belvizek befogadását és szivattyúzását is meg tudjuk oldani térítés ellenében.

Az ehhez szükséges megállapodásokat megkötöttük, újabb igények jelentkezésekor folyamatosan megkötjük.

Kérem a Tisztelt Küldöttgyűlést az előterjesztésem és a határozati javaslatom elfogadására!

**Határozati javaslat:**

**A küldöttgyűlés megtárgyalta az előterjesztést, és az abban foglaltakat az alábbiak szerint hagyja jóvá:**

**1.)**

**Közfeladatok ellátását, és a vízjogi üzemelési engedélyben foglalt csatorna fenntartási kötelezettségek végrehajtását havi megrendelésekben foglalt műszaki tartalommal hajtsa végre a társulat. A megrendelésben rögzítendő feladatok vízjogi üzemelési engedélynek való megfeleltetését a Megrendelő műszaki ellenőre és a társulat ügyvezetése közösen felügyeli.**

**2.) Elszámolása az első két hónapban a korábbi elszámolási gyakorlatnak megfelelően megtörtént a vállalkozási szerződésben rögzítettek szerint.**

**3.) Az eredmény tartalékot felemésztő konstrukció bevezetésével a Küldöttgyűlés egyetért azzal a kikötéssel, hogy a törzs tőkét veszélyeztető helyzet kialakulása előtt mindenképp kezdeményeznie kell az ügyvezetésnek a stabil működést biztosító elszámolási formára történő átállást.**

**4.) A kockázat elemzés kiértékelése alapján meghatározott 2020-ra vonatkozó feladatok végrehajtásával a Küldöttgyűlés egyetért, és azok teljesítésére a 2020 évi feladatokra vonatkozó beszámolóban az ügyvezetés térjen ki,**

**5.) Belvíz átemelési tevékenység végzését vállalkozási tevékenység keretében végezze a társulat. A megkötendő szerződések alapján kiszámlázásra kerülő számla ellenértéke nyújtson fedezetet a felmerülő önköltségre, valamint 7 % marginra a vállalkozási szerződésben rögzített módon.**

**Pénzügyi fedezetet a szerződés szerinti havi számlákkal, és a szolgáltatásra igényt tartó egyéb szervezetekkel kötendő megállapodás alapján kiállítandó számlákkal kell biztosítani.**

Kérem a határozati javaslat elfogadását.

Kéthely – Sáripuszta, 2020.04.16.

Tisztelettel:

Oliver Hahnenkamm

Intéző Bizottság elnöke